Anexa 2 la HCL nr. ____ /______

ANEXA 2 - CONTRACT DE COMODAT

I. PĂRȚILE CONTRACTANTE

1.1.  KINDERZUKUNFT-FUNDAȚIA RUDOLF WALTHER, FILIALA DIN TIMISOARA, cu sediul în Timișoara, str. Rudolf Walter nr. 1, județul Timiș, înregistrată în Registrul asociațiilor și fundațiilor sub nr. 04/19.02.2001, cod fiscal 4638070, reprezentată de Cristian Popescu, în calitate de Director, denumită în continuare COMODANT,
și
1.2. [bookmark: _Hlk188002211]Municipiul Timisoara, cu sediul în Timișoara, Bd. C. D. Loga, nr. 1, județul Timiș, cod fiscal 14756536, reprezentată de domnul Dominic Fritz, în calitate de Primar, prin Administrația pentru Sănătate și Educație a Municipiului Timișoara cu sediul în Timișoara, Bd. Mihai Eminescu nr. 2A, et. 1, județul Timiș cod fiscal 45858102, reprezentată prin director general - doamna Florentina-Georgeta Radu, denumită în continuare COMODATAR,
și
1.3. _________________________ cu sediul în Timişoara, str. ____________, telefon _______________, având codul de înregistrare fiscală ___________-, reprezentată prin director _______________, în calitate de COMODATAR – beneficiar direct al obiectului contractului de comodat, 

au convenit să încheie prezentul contract de comodat, cu respectarea următoarelor clauze:
II. OBIECTUL CONTRACTULUI
2.1. Contractul de comodat are rolul unui act juridic accesoriu față de protocolul de colaborare aprobat prin Hotărârea de Consiliu Local nr. ______/____
2.2. Comodantul în calitate de proprietar tabular exclusiv acordă comodatarului, cu titlu gratuit, dreptul de folosință asupra imobilului situat în Timișoara, str. Rudolf Walter nr.1, județul Timiș, înscris în Cartea Funciară nr. 405757, compus din:
a) Clădire corp-școală în suprafață construită de 2891 mp 
b) Teren aferent, platforma beton școală, în suprafață de 3741 mp
c) Alei comune de acces
denumit în continuare "bun împrumutat".

2.3. Imobilul împrumutat descris la punctul 2.2 va fi utilizat de către comodatarul beneficiar direct exclusiv pentru desfășurarea activităților educaționale, cu plata utilităților conform modului de calcul explicitat în anexă la prezentul contract de comodat.
III. DURATA CONTRACTULUI
[bookmark: _Hlk187933018][bookmark: _Hlk187933081]3.1. Prezentul contract se încheie pe o perioadă de 3 ani, începând cu data de ________ și până la data de ________, fiind accesoriu (anexa) al protocolului de colaborare aprobat prin HCL nr. ________/__________.
3.2. Prin acordul părților, exprimat în scris, contractul poate fi prelungit, în condițiile protocolului de colaborare.

IV. DREPTURILE ȘI OBLIGAȚIILE PĂRȚILOR
4.1. Drepturile și obligațiile comodantului:
a) Să predea imobilul împrumutat în stare corespunzătoare utilizării pentru destinația stabilită prin prezentul contract;
[bookmark: _Hlk188001917]b) Să se abțină de la orice fapt personal care ar împiedica, diminua sau stânjeni folosința imobilului împrumutat de către comodatari, cu exceptia prevederilor HCL;
c) Să efectueze pe cheltuiala sa lucrările de investiții necesare imobilului împrumutat, în condițiile protocolului de colaborare;
d) Să obțină și să mențină valabile autorizațiile ISU necesare pentru funcționarea imobilului împrumutat conform destinației stabilite;
e) Să asigure imobilul împotriva dezastrelor naturale, incendiilor și altor riscuri majore;
f) Să permită comodatarilor să efectueze modificări structurale ale imobilului, cu aprobarea scrisă prealabilă în condițiile protocolului de colaborare;
g) Să participe la întâlnirile semestriale de evaluare a colaborării;
h) Să respecte confidențialitatea informațiilor sensibile obținute în cadrul acestei colaborări.

4.2. Drepturile și obligațiile comodatarului:
a) Să folosească imobilului împrumutat conform destinației stabilite prin prezentul contract și protocolul de colaborare între părți;
b) Să efectueze reparațiile curente necesare pentru menținerea imobilului împrumutat în stare corespunzătoare de folosință, în conformitate cu prevederile legale aplicabile;
c) Să asigure cheltuielile de folosință ale imobilului împrumutat (energie electrică, gaze, apă, canal, salubritate etc.) în baza calculului paușal raportat la consumul general din incinta comodantului prezentat în anexa prezentului contract de comodat;
d) Să asigure buna întreținere a imobilului împrumutat pe toată durata contractului;
e) Să nu efectueze modificări structurale ale imobilului decât cu acordul prealabil, expres și scris al comodantului;
f) Să permită comodantului să verifice modul în care este utilizat imobilul împrumutat și starea acestuia ori de câte ori acest lucru este solicitat, cu un preaviz rezonabil;

4.3. Drepturile și obligațiile comodatarului beneficiar direct:
a) Să folosească imobilul împrumutat conform destinației stabilite prin prezentul contract și protocolul de colaborare aprobat prin HCL nr. ……./…………;
b) Să raporteze comodatarului orice neregulă sesizată în timpul utilizării bazei materiale;
c) Să achite toate cheltuielile de folosință ale imobilului împrumutat (energie electrică, gaze, apă, canal, salubritate etc.) în baza calculului paușal raportat la consumul general din incinta comodantului prezentat în anexa prezentului contract de comodat;
d) Să efectueze igienizări și intervenții de reparații curente pentru menținerea imobilului împrumutat în stare corespunzătoare de folosință, în conformitate cu prevederile legale aplicabile;
e) Să asigure buna întreținere a imobilului împrumutat pe toată durata contractului;
f) Să nu efectueze modificări structurale ale imobilului decât cu acordul prealabil, expres și scris al comodantului și cu avizul prealabil al Administrației pentru Sănătate și Educație a Municipiului Timișoara;
g) Să permită accesul comodantului și comodatarului pentru verificarea modului în care este utilizat imobilul împrumutat și starea acestuia ori de câte ori acest lucru este solicitat;
h) Să restituie imobilul împrumutat la încetarea contractului în starea în care l-a primit, având în vedere uzura normală rezultată din folosință; eventualele cheltuieli cu aducerea imobilului la starea de la data preluării, vor fi suportate de către comodatarul beneficiar direct;
i) Să elaboreze și să implementeze protocoale pentru situații de urgență sau dezastre;
j) Să respecte și să asigure respectarea normelor de protecție a mediului în utilizarea imobilului

V. FORȚA DE MUNCĂ
5.1. Angajarea și gestionarea personalului care va lucra în imobil (cadre didactice, personal auxiliar) va fi responsabilitatea exclusivă a comodatarului beneficiar direct.
5.2. Comodantul nu va avea nicio obligație sau răspundere în ceea ce privește personalul angajat de comodatarul beneficiar direct..
VI. RĂSPUNDEREA CONTRACTUALĂ
6.1. Comodatarul – beneficiar direct răspunde pentru deteriorarea sau pierderea - în tot sau în parte – a imobilul împrumutat, dacă nu dovedește că deteriorarea sau pierderea s-a produs fortuit sau că deteriorarea este consecința folosirii potrivit destinației și fără culpă din partea sa.
6.2. Comodatarul răspunde pentru prejudiciul cauzat terților de bunul împrumutat, cu excepția cazului când dovedește că prejudiciul se datorează culpei comodantului.
VII. ÎNCETAREA CONTRACTULUI
7.1. Prezentul contract încetează de plin drept, fără a mai fi necesară intervenția unei instanțe judecătorești, în următoarele cazuri:
a) La expirarea termenului pentru care a fost încheiat, dacă nu se prelungeste;
b) Prin acordul scris al Părților;
c) Prin denunțare unilaterală de către oricare dintre Părți, cu un preaviz de 90 de zile;
d) În caz de forță majoră care durează mai mult de 6 luni ;
e) În caz de încălcare gravă sau repetată a obligațiilor principale din contractual de comodat de către una dintre părți, cu notificare prealabilă de 60 de zile dacă partea în culpă nu remediază situația în acest interval.
VIII. FORȚA MAJORĂ
8.1. Forța majoră exonerează părțile de răspundere în cazul executării necorespunzătoare sau cu întârziere a obligațiilor asumate prin prezentul contract.
8.2. Prin forță majoră se înțelege un eveniment independent de voința părților, imprevizibil și insurmontabil, apărut după încheierea contractului și care împiedică părțile să-și execute obligațiile asumate.
8.3. Partea care invocă forța majoră are obligația de a notifica celeilalte părți cazul de forță majoră, în termen de 5 zile de la data apariției acestuia și de a lua toate măsurile posibile în vederea limitării consecințelor lui.
IX. LITIGII
9.1. Litigiile care se vor naște din prezentul contract sau în legătură cu prezentul contract, inclusiv cele referitoare la validitatea, interpretarea, executarea sau desființarea lui vor fi soluționate pe cale amiabilă.
9.2. Dacă părțile nu vor ajunge la o înțelegere amiabilă, acestea se vor adresa unui mediator agreat de comun acord.
9.3. În cazul în care medierea nu reușește, litigiile vor fi înaintate spre soluționare instanțelor judecătorești competente.
X. CLAUZE FINALE
10.1. Modificarea prezentului contract se face numai prin act adițional încheiat între părțile contractante.
10.2. Prezentul contract reprezintă voința părților și înlătură orice altă înțelegere verbală dintre acestea, anterioară sau ulterioară încheierii lui.
10.3. Anexele tehnice, care includ procesul-verbal de predare-primire, anexa de calcul a utilităților, inventarul echipamentelor și alte specificații relevante, fac parte integrantă din prezentul contract.
10.4. Prezentul contract a fost încheiat astăzi, ____________, în 3 (trei) exemplare originale, câte unul pentru fiecare parte, acestea având aceeași valoare juridică.

	COMODANT,
	COMODATAR,

	KINDERZUKUNFT – FUNDA’IA RUDOLF WALTHER, FILIALA DIN TIMISOARA
	MUNICIPIUL TIMIȘOARA prin ADMINISTRAȚIA pentru SĂNĂTATE ȘI EDUCAȚIE A MUNICIPIULUI TIMIȘOARA

	Președinte,
	Primar,

	Grun HERBERT
	Dominic FRITZ

	
	

	
	

	
	

	
	

	Director,
	Director Direcția Economică

	Cristian POPESCU
	Steliana STANCIU

	
	

	
	

	
	

	
	Director general

	
	Florentina-Georgeta RADU

	
	

	
	

	
	

	
	Director executiv Direcția Educație,

	
	Carmen-Alexandra PROTEASA

	
	

	
	

	
	

	
	Șef Serviciu Învățământ,

	
	Ramona Rosenblum

	
	

	
	

	
	

	
	Consilier Juridic,

	
	Georgeta Parente

	
	

	
	

	
	

	
	COMODATAR – BENEFICIAR DIRECT,

	
	______________________


	
	Director,

	
	

	
	

	
	

	
	

	
	Contabil,

	
	

	
	

	
	

	
	

	
	Administrator,

	
	

	
	



















ANEXĂ LA CONTRACTUL DE COMODAT


Calculul utilităților aferente spațiului dat în folosință
Prezenta anexă face parte integrantă din Contractul de Comodat încheiat între KINDERZUKUNFT – FUNDATIA RUDOLF WALTHER, FILIALA DIN TIMISOARA (Comodant), Municipiul Timișoara prin A.S.E.M.T. (Comodatar) și ______________________ (Beneficiar)

1. OBIECTUL ANEXEI
Această anexă stabilește metodologia de calcul pentru determinarea costurilor utilităților aferente spațiului dat în folosință prin contractul de comodat menționat mai sus.

2. UTILITĂȚI INCLUSE ÎN CALCUL
Calculul va include următoarele utilități:
a) Energie electrică
b) Gaze naturale
c) Apă și canalizare
d) Încălzire (dacă este separată de consumul de gaze)
e) Colectare deșeuri

3. METODOLOGIA DE CALCUL
3.1. Principiul general:
Costul utilităților va fi calculat în baza unui sistem paușal, raportat la consumul general al Fundației și proporțional cu 40% din valorea totală a facturilor de utilități înregistrate în cadrul Fundației pentru imobilul de pe strada Rudolf Walther nr. 1.

3.2. Procentul de 40% este stabilit ca fiind fix pentru o perioadă de 3 ani, urmând a fi reconsiderat în momentul reînoirii contractului de comodat sau dacă apar modificări ale spațiilor utilizate de către beneficiar, conform Art. 2, pct. 2.2.

3.3. Suprafața de calcul
Suprafața luată în considerare în prezenta metodologie de calcul a utilităților este suprafața aferentă clădirii corp-școală, în suprafață construită de 2891 mp raportată la suprafața totală construită a bazei materiale din incinta Fundației de 8540 mp. 

4. PERIODICITATEA CALCULULUI ȘI A PLĂȚILOR
4.1. Calculul costurilor se va efectua lunar, în baza facturilor primite de Fundație pentru întreaga incintă.
4.2. Comodatarul va primi o situație detaliată a calculului în primele 10 zile ale fiecărei luni pentru luna precedentă.
4.3. Plata sumelor datorate se va efectua în termen de 15 zile de la primirea situației de calcul de către beneficiar.

5. CONTORIZARE SEPARATĂ
5.1. În eventualitatea în care părțile decid instalarea de contoare separate pentru spațiul dat în folosință prin contractul de comodat, prezenta metodologie va fi înlocuită cu facturarea directă în baza consumului înregistrat.
5.2. Decizia de instalare a contoarelor separate va fi luată de comun acord între părți, costurile fiind suportate de Comodatar.
6. TRANSPARENȚĂ ȘI VERIFICARE
6.1. Comodantul se obligă să pună la dispoziția Comodatarului, la cerere, copii ale facturilor de utilități pentru întreaga incintă.
6.2. Comodatarul are dreptul de a solicita verificări sau clarificări privind calculul efectuat, în termen de 5 zile lucrătoare de la primirea situației lunare.
7. DISPOZIȚII FINALE
7.1. Prezenta anexă poate fi modificată doar cu acordul scris al tuturor părți.
7.2. În cazul oricăror neconcordanțe între prevederile acestei anexe și cele ale Contractului de Comodat, prevederile Protocolului de colaborare și în subsidiar Contractului de Comodat vor prevala.

Prezenta anexă a fost încheiată astăzi, ____________, în 3 (două) exemplare originale, câte unul pentru fiecare parte, acestea având aceeași valoare juridică.

	COMODANT,
	COMODATAR,

	KINDERZUKUNFT - FUNDATIA RUDOLF WALTHER, FILIALA DIN TIMISOARA
	MUNICIPIUL TIMIȘOARA prin ADMINISTRAȚIA pentru SĂNĂTATE ȘI EDUCAȚIE A MUNICIPIULUI TIMIȘOARA

	Președinte,
	Primar,

	Grun HERBERT
	Dominic FRITZ

	
	

	
	

	
	

	
	

	Director
	Director Direcția Economică

	Cristian POPESCU
	Steliana STANCIU

	
	

	
	

	
	

	
	

	
	Director general

	
	Florentina-Georgeta RADU

	
	

	
	

	
	

	
	Director executiv Direcția Educație,

	
	Carmen-Alexandra PROTEASA

	
	

	
	

	
	

	
	Șef Serviciu Învățământ,

	
	

	
	

	
	

	
	

	
	Consilier Juridic,

	
	

	
	

	
	

	
	

	
	COMODATAR- BENEFICIAR DIRECT,

	
	

	
	Director,

	
	

	
	

	
	

	
	

	
	Contabil,

	
	

	
	

	
	

	
	

	
	Administrator,

